Na ez egy igazán fontos kérdés. Utazás előtt érdemes letisztázni azt, hogy milyen látnivalók érdekelnek Bangkok környékén. Ha csak strandozni szeretnétek Dél-Thaiföld tengerpartjain, akkor ne is vacakoljatok a fővárossal. Pattanjatok a lehető legelső repülőgépre, amely lerepít Krabira, Phuketre, vagy pedig Koh Samuira. Ha viszont érdekelnek a régi templomok, a város hipermodern plázái, nyüzsgő piacterei, akkor simán rászánhattok, akár 4-5 napot is és lehet, hogy még az is kevés lesz. Ráadásul 4-5 nap csak Bangkok belvárosára kell, mivel a város határában található környező látnivalók simán megkövetelnek további 4-5 napot.